CPN บวก 4% เก็งกำไร Q2 โต 2 เท่า ทะลุ 2.5 พันล้าน โบรกชูเป้าใหม่ 71 บ.
CPN วิ่ง 4% โบรกชี้กำไรไตรมาส 2 โต 2 เท่าตัว ทะลุ 2.5 พันล้าน รับแรงหนุนเปิดเมือง-ธุรกิจหลักฟื้น แนะนำ “ซื้อ” ราคาเป้าหมาย 71 บ.
CPN วิ่ง 4% โบรกชี้กำไรไตรมาส 2 โต 2 เท่าตัว ทะลุ 2.5 พันล้าน รับแรงหนุนเปิดเมือง-ธุรกิจหลักฟื้น แนะนำ “ซื้อ” ราคาเป้าหมาย 71 บ.
1 ส.ค. 2565

ผู้สื่อข่าวรายงานว่า วันนี้ (1 ส.ค.65) ราคาหุ้น บริษัท เซ็นทรัลพัฒนา จำกัด (มหาชน) หรือ CPN ณ เวลา 14:30 น. อยู่ที่ระดับ 65.75 บาท บวก 2.25 บาท หรือ 3.54% สูงสุดที่ระดับ 65.75 บาท ต่ำสุดที่ระดับ 63.50 บาท ด้วยมูลค่าการซื้อขาย 761.96 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (1 ส.ค.65) ว่า คาดการณ์กำไรไตรมาส 2/65 เติบโต 2 เท่าตัวเทียบกับงวดเดียวกันของปีก่อน อยู่ที่ 2.5 พันล้านบาท รับแรงสนับสนุนมาจากการฟื้นตัวในทุกหน่วยธุรกิจหลัก สำหรับธุรกิจที่อยู่อาศัย, โรงแรม และอาหาร &amp; เครื่องดื่ม (F&amp;B businesses) มีการเติบโตแบบก้าวกระโดดอย่างมีนัยสำคัญจากทั้งจากงวดเดียวกันของปีก่อน และจากไตรมาสก่อน นั่นคือ คาดว่ารายได้ในงวดไตรมาส 2/65 เพิ่ม 43% จากงวดเดียวกันของปีก่อน และ 10% จากไตรมาสก่อน เป็น 8.5 พันล้านบาท ด้านอัตรากำไรขั้นต้นเป็น 48.3% มากกว่าจากงวดเดียวกันของปีก่อน และจากไตรมาสก่อน
ด้านแนวโน้มธุรกิจในอนาคตเป็นบวกและได้รับประโยชน์เต็มที่จากการเปิดเมืองของไทย หลังจากภาวะโรคระบาดโควิด-19 ได้คลี่คลายลง คาดว่าจากการที่มีผู้เข้ามาเยี่ยมชมศูนย์การค้ามากขึ้น และยอดขายร้านค้าที่เช่าศูนย์การค้าอยู่ฟื้นตัวดีขึ้น การให้ส่วนลดเพื่อเยียวยาจะยิ่งน้อยลงในครึ่งปีหลัง 65 ก็จะส่งผลดีต่อผลการดำเนินงาน อีกทั้งฐานปีที่แล้วในงวดไตรมาส 3/64 ก็ต่ำผิดปกติมีการปิดเมืองเข้มงวด คาดว่าในปี 66 จะไม่ต้องให้ส่วนลดค่าเช่าอีกแล้ว
ทั้งนี้คงคำแนะนำ “ซื้อ” ราคาเป้าหมาย 71 บาท คาดการณ์อัตราการเติบโตกำไรปีนี้ เติบโตแข็งแกร่ง 89% ส่วนปี 66 เติบโต 29%